# Institut Esteve Terradas i Illa

L'Institut Esteve Terradas i Illa és un Institut d'Educació Secundària públic de Cornellà de Llobregat.
Va ser inaugurat en 1975 com a Centro Nacional de Formación Profesional, passant a ser en 1979 Institut Politècnic d’FP de Cornellà, i en 1990 va prendre el nom actual en honor de l'enginyer Esteve Terradas i Illa. El curs 2003-04 es feu la implantació del programa de qualitat i millora contínua. L'institut ofereix estudis d'Educació Secundària Obligatòria, Batxillerat, Programes de Formació i Inserció i Cicles Formatius de Grau Mig i Superior, de las famílies següents: Administració i Finances, Arts Gràfiques, Automoció, Informàtica, Fabricació Mecànica, Servei a la producció, Riscos Professionals, Programes de Qualificació Professional Inicial, i FP Dual.
En l'àmbit de la FP dual, l'institut va començar a impartir en 2014 un Cicle de Grau Mitjà d'Electromecànica i un Cicle de Grau Superior de Mecatrònica gràcies a un conveni entre la conselleria d'Ensenyament de la Generalitat de Catalunya i Nissan pel qual l'alumnat de l'institut pot fer pràctiques a la fàbrica de Nissan, en 2016 l'institut se suma a un programa de manteniment ferroviari i en 2020 el grau de Gestió de l'Aigua en col·laboració amb Aigües de Barcelona. L'institut compta amb més de 300 empreses col·laboradores i signa una mitjana de 500 convenis de pràctiques cada curs. Ha rebut diversos premis com el Premi d'Honor Ciutat de Cornellà en 2007, el «Premi nacional Marta Mata d'Educació» a la trajectòria excel·lent (2008), el «Premi Catalunya d'Educació» (2009) i el premi #FPCAT 2020.

## Referències

* 1 2 «Cataluña - Institut Esteve Terradas i Illa» (en castellà). Fundación Bertelsmann. Arxivat de l'original el 2021-06-16. [Consulta: 15 juny 2021].
* 1 2 «Institut Esteve Terradas i Illa. Història». Generalitat de Catalunya. [Consulta: 15 juny 2021].
* 1 2 Carrion Pardo, Pedro «De Centro Nacional de Formación Profesional a IES SEP Esteve Terradas i Illa. 30 anys d’història (1975-2005) Un exemple de l'evolució de l’Educació Secundària al Baix Llobregat». Materials del Baix Llobregat, 13, 2007, pàg. 105-106 [Consulta: 17 juny 2021].
* ↑ Vernetti, Grazziela. De Centro Nacional de Formación Profesional a IES SEP Esteve Terradas i Illa. 30 Anys d'història (1975-2005): un exemple de l'evolució de l'Educació secundària al Baix Llobregat. Barcelona: IES-SEP Esteve Terrades i Illa, 2006, p. 301-302. ISBN B-53225-2006 [Consulta: 28 març 2013].
* ↑ R. «Alumnes de l'institut Esteve Terrades i Illa podran fer pràctiques a la fàbrica de Nissan» (en castellà). El Far. Arxivat de l'original el 2021-06-16. [Consulta: 15 juny 2021].
* ↑ LLOBREGAT, MIREIA BIEL / CORNELLÀ DE. «Un institut de Cornellà se suma a un programa d'FP dual de manteniment ferroviari», 30-05-2016. [Consulta: 24 novembre 2022].
* ↑ «El sector de l’aigua, un horitzó d’ocupabilitat per als més joves». Aigües de Barcelona. [Consulta: 17 juny 2021].
* ↑ Ministerio de Educación. Premios Marta Mata 2008 a la calidad de los centros educativos, 2009, p. 91-117. ISBN M-37.708-2009 [Consulta: 5 juny 2013].
* ↑ «Blanquerna y el centro Esteve Terradas, Premios Catalunya de Educación 2009». La Vanguardia [Consulta: 5 juny 2013].
* ↑ «Els Premis #FPCAT 2020 reconeixen les bones pràctiques de 8 centres formatius i empreses i 6 trajectòries individuals». Generalitat de Catalunya, 21-05-2021.